Die eenheid was netjies en skoon. Die koffie en beskuit was ons redding met die laat aankoms. See uitsig van die stoep af met die branders se geruis helder in jou ore. Ek sal sonder twyfel weer daar oorslaap. Dalk net 'n voorstel. Ek weet plek is beperk maar dalk net 'n rakkie of iets derglik vir jou tas.
Dit laat jou voel of jy weer op honeymoon is. Die dekor is pragtig, die uitsig oor die see asemrowend. Als was beskikbaar, veral vir 'n persoon wat ingevlieg het. Daar was koffie, tee, melk, beskuit, plus als wat jy in die badkamer nodig het. Geen rede om by 'n winkel uit te kom jou eerste nag nie.
Daar is nie woorde om te beskryf hoe dit voel om met die geluid van branders te gaan slaap en op te staan nie. Nie om van die pragtige sitplek met die beeldskone uitsig van die oseaan en sonsondergang te praat nie. Alles dit in te neem en te waardeer terwyl jy met jou lewensmaat aan 'n heerlike rooi wyn sit en sip kan nie die ervaring beskryf nie. Jy moet dit eenvoudig ervaar. Asemrowend verby. Ek sal hierdie plek weer en weer besoek!
Die wooneenheid was skoon en netjies, maar baie beknop. Baie mooi uitsig, nie te ver van winkels nie. Dis ongemaklik geleë op die boonste vloer met baie steil trappe wat moeilik is om te klim met swaar tasse. Geen plek om 'n laptop neer te sit en te werk nie. 'n Hoër tafeltjie sou beter gewees het. Parkering is op die sypaadjie in die straat wat in vandag se wêreld nie gewens is nie. Baie mooi uitsig.
Mike is 'n goeie gasheer en was beskikbaar indien ons hom nodig gehad het. Die trappe na die kamer is 'n bietjie ongemaklik en styl. Definitief nie 'n plek vir kinders nie. Baie dankie, dit was die beste ligging en keuse vir ons behoeftes.
Ek sal definitief Atlantic Loft aanbeveel! Die loft is ongelooflik mooi en ruim en ek het onmiddellik tuis gevoel. Baie naby die see en die area is stil en veilig. Ek sal beslis terug wees. My enigste klagte is dat daar nie 'n haardroër was nie.
Atlantic Loft wat 'n mooi plek so netjies en skoon en amazing plek, wow. Die baie mooi amazing view oor die see, jy het jou eie paadjie tot by die strand wat baie naby is uit by die agterdeur, een van die beste plekke waar ek al gebly het. Sal enige dag weer daar gaan vakansie hou.
Atlantic Loft is nie geskik vir ouer mense nie. Dit is moeilik om van die parkeerplek af teen die opdraande uit by die wooneenheid te kom. Dan is daar steil trappe op na die slaapkamer wat gevaarlik kan wees vir bejaardes. Vir jonger fiks persone sou dit ideale akkommodasie wees. Smaakvol gemeubileer met pragtige see- en berguitsigte.
Die plekkie was baie netjies en skoon. Die vertrek bo was nog beter met wonderlike uitsigte en `n fantastiese badkamer. Baie goeie en vriendelike diens. Perfek vir `n paartjie.